
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ
ДЪРЖАВНО ГОРСКО СТОПАНСТВО МАЛКО ТЪРНОВО
Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, e-mail: dgsmalkoturnovo@uidp-sliven.com

ДОКУМЕНТАЦИЯ

за участие в 
Търг с тайно наддаване с предмет:
„Процедура за продажба на добита дървесина - прогнозни количества, обособена в Пакет № 2401-2 „Узунов дол“, находяща се на временни складове в района на дейност на ТП „ДГС Малко Търново“
СЪДЪРЖАНИЕ:

1. Копие на Заповедта за откриване на търга;

2. Копие от одобрения от ЮИДП ДП – гр. Сливен график;

3. Тръжни условия;

4. Заявление за участие (образец);

5. Декларация за съгласие с клаузите на проекто-договора (образец);

6. Проект на договор;

7. Декларации по чл. 18, ал. 1, т. 3 от НУРВИДГТДОСПДНГП (образец №1 и №2).

9. Ценово предложение (образец).
                                              гр. Малко Търново
                                                            2024 г.
Настоящата документацията за участие в процедурата е публикувана на следния Интернет адрес: http://www.uidp-sliven.com/procedures
 в раздел "Процедури", по партидата на ТП „ДГС Малко Търново“
ТРЪЖНИ УСЛОВИЯ 
І. ОБЕКТ НА ТЪРГА: „Процедура за продажба на добита дървесина - прогнозни количества, обособена в Пакет № 2401-2 „Узунов дол“, находяща се на временни складове в района на дейност на ТП „ДГС Малко Търново“
II. ДЕЙНОСТ И МЯСТО НА ИЗПЪЛНЕНИЕ, СПЕЦИФИКАЦИИ
„Процедура за продажба на добита дървесина - прогнозни количества, обособена в Пакет № 2401-2 „Узунов дол“, находяща се на временни складове в района на дейност на ТП „ДГС Малко Търново“.
Количеството дървесина по категории, асортименти, дървесни видове и начални цени, както и общата стойност на обекта е както следва:
	Пакет №
	Отдел, подотдел
	Дървесен  вид
	Лежаща маса по категории дървесина, количество, 

цена по асортименти, начална цена на обекта

	
	
	
	ЕДРА
	Общо

	
	
	
	Трупи за бичене ≥ 30 см, т.к.
	Трупи за бичене от 18 до 29 см, т.к.
	Количество (м3)
	Средна цена (лв./м3)
	Стойност (лв.)

	
	
	
	Количество (м3)
	Цена (лв./м3)
	Количество (м3)
	Цена (лв./м3)
	
	
	

	2401-2 „Узунов дол“
	266:а, в; 267:а; 269:а
	изгор
	1
	250
	2
	190
	3
	210,00
	630

	
	
	бл
	35
	250
	21
	190
	56
	227,50
	12740

	
	
	цр
	7
	120
	4
	100
	11
	112,73
	1240

	Всичко за пакет № 2401-2
	43
	228,8
	27
	176,7
	70
	208,71
	14610


За окачествяване на дървесината се прилага Български държавен стандарт.

ІІІ. Огледът на обекта се извършва при следните условия, ред и срокове: всеки работен ден от 09,00 ч. до 16,00 ч., с краен срок за извършване на огледа до 09,30 часа в деня на търга.
За извършването на огледа кандидатът осигурява превоз за собствена сметка.
IV. СРОКОВЕ
1. Заплащането на цената се извършва съгласно проекта на договора.

2. Дървесината се извозва съгласно проекта на договора.
V. ИЗИСКВАНИЯ, НА КОИТО ТРЯБВА ДА ОТГОВАРЯТ УЧАСТНИЦИТЕ

1. До участие се допускат участници, които са внесли гаранцията за участие в търга и са представили изискуемите документи, съгласно настоящите „Тръжни условия“, и отговарящи на определени изисквания, а именно:

1.1. Участникът трябва да отговаря и на съответните изискванията, съгласно чл. 18, ал. 1, т. 3 от Наредбата, а именно:
а) да не е осъден с влязла в сила присъда, освен ако е реабилитиран, за престъпление по чл. 194-217, 219-260, 301-307, 321 и 321а от Наказателния кодекс;

б) да не е обявен в несъстоятелност и да не е в производство по несъстоятелност;

в) да не е в производство по ликвидация;

г) да не е свързано лице по смисъла на § 1, т. 15 от Допълнителните разпоредби на Закона за противодействие на корупцията и за отнемане на незаконно придобито имущество с Директора на ЮИДП ДП, гр. Сливен и с Директора на ТП „ДГС Малко Търново“;

д) да не е сключил договор с лице по чл. 68 от Закона за противодействие на корупцията и за отнемане на незаконно придобито имущество;

е) да не е лишен от право да упражнява търговска дейност;

ж) да няма парични задължения към държавата и към ЮИДП ДП, гр. Сливен, установени с влязъл в сила акт на компетентен държавен орган;
з) да е внесъл гаранция за участие в търга;

и) да отговаря на техническите и квалификационните изисквания за извършване на дейността.

Изискванията на ал. 1.3. с изключение на букви "б", "в", "д" и "ж" се отнасят за управителите или за лицата, които представляват кандидата, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където  кандидатът е регистриран.

Изискванията на т. 1.3. б. „а“ и „е“, се прилагат и както следва:

- при събирателно дружество - за всеки съдружник, освен ако с дружествения договор не е възложено управлението на един съдружник или на друго лице; 

- при командитно дружество - за неограничено отговорните съдружници;

- при дружество с ограничена отговорност - за управителя, а при няколко управители - за всеки от тях;

- при еднолично дружество с ограничена отговорност - за управителя;

- при акционерно дружество - за членовете на съвета на директорите, съответно на управителния съвет;

- при командитно дружество с акции - за изпълнителните членове, на които е възложено управлението;

- във всички останали случаи, включително за чуждестранните лица - за лицата, които представляват кандидата;

- в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

2. Кандидатът няма право да използва подизпълнители при извършване на дейността. Изискването по тази точка се поставя на основание правното предписание на чл. 13, ал. 2 от Наредбата, която разпоредба дава право на Продавача да поставя ограничителни изисквания.
 VI. ГАРАНЦИЯ ЗА УЧАСТИЕ. РАЗМЕР, НАЧИН, МЯСТО, ФОРМА И УСЛОВИЯ ЗА ВНАСЯНЕ НА ГАРАНЦИЯТА ЗА УЧАСТИЕ. 
1.  Размерът на гаранцията за участие е 438,30 лева (четиристотин, тридесет и осем лева  и тридесет стотинки).
Гаранцията за участие се представя единствено под формата на парична сума внесена по банковата сметка на ТП „ДГС Малко Търново“ в „Централна Кооперативна Банка“ АД, клон Бургас:  IBAN: BG77 CECB 9790 10F0 0587 00, BIC: CECBBGSF. Гаранцията трябва да е постъпила по сметката на стопанството до 1 (един) час преди часа за провеждане на търга.

В случай, че гаранцията не е постъпила по сметката на стопанството  в указаният срок, кандидатът се отстранява от участие в процедурата.

VІI. ДОКУМЕНТИ, КОИТО СЛЕДВА ДА БЪДАТ ПРЕДСТАВЕНИ ОТ УЧАСТНИЦИТЕ ПРИ УЧАСТИЕ В ТЪРГА: 

1. Заявление за участие по образец, в което се посочва обекта, за който се участва, име на участника, ЕИК или ЕГН. С подаване на заявлението участникът се съгласява с условията за провеждане на търга;

2. Декларация (образец № 1), че кандидатът: физическо лице - търговец (ЕТ) или съответното лице по чл. 18, ал. 4 от „Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” (лицата са посочени в раздел V, т. 1.3.1. от тези условия):

- не е осъден с влязла в сила присъда, освен ако е реабилитиран, за престъпление по чл. 194 – 217, чл. 219 – 260, чл. 301 – 307, чл. 321 и чл. 321а от Наказателния кодекс;

- не е лишен от право да упражнява търговска дейност.
3. Декларация (образец № 2), че кандидатът:

-  не е обявен в несъстоятелност и не е в производство по несъстоятелност;

- не е в производство по ликвидация;

- не е свързано лице по смисъла на на § 1, т. 15 от Допълнителните разпоредби на Закона за противодействие на корупцията и за отнемане на незаконно придобито имущество с Директора на ЮИДП ДП, гр. Сливен и с Директора на ТП „ДГС Малко Търново“;

- не е сключил договор с лице по чл. 68 от Закона за противодействие на корупцията и за отнемане на незаконно придобито имущество;

- няма парични задължения към държавата и към ЮИДП ДП, гр. Сливен, установени с влязъл в сила акт на компетентен държавен орган;
- е внесъл гаранция за участие в търга;

- отговаря на техническите и квалификационните изисквания за извършване на дейността.
Декларациите се подават от управителите на кандидата или от лицата, овластени по реда на Търговския закон за съответния вид търговец да представляват търговеца. 
За попълване на декларация с невярно съдържание се носи наказателна отговорност по чл. 313 от НК.
4. Декларация за съгласие с клаузите на проекто-договора (образец);
5. Плик „Ценово предложение“, с Ценово предложение (по образец). Кандидатът  трябва да посочи в ценовото си предложение цената. Същата се посочва в български лева без ДДС. Ценовото предложение се попълва за обекта, за който кандидатът желае да участва, подписва се и се подпечатва и се поставя в плик „Ценово предложение“, като върху плика се надписва наименованието на участника и номера на обекта, за който се подава. 
Липсата на някои от изискуемите документи от страна на кандидат е основание за неговото отстраняване от участие в търга.

6. Нотариално заверено пълномощно на лицата, упълномощени да представляват кандидата (когато е приложимо).

Когато кандидат в процедура е чуждестранно физическо или юридическо лице, документите по този раздел, които са на чужд език, се представят в официално заверен превод.

Когато кандидат е представил копия от документите, следва да ги е заверил с гриф „вярно с оригинала”, като при поискване представя оригиналите за сравнение.

VIII.  МЯСТО И СРОК ЗА ПОЛУЧАВАНЕ, ЦЕНА И НАЧИН НА ЗАКУПУВАНЕ НА ДОКУМЕНТАЦИЯТА ЗА УЧАСТИЕ:

1. Кандидатите за участие в процедурата могат да изтеглят документацията от интернет страницата на стопанството без заплащане или да я закупят от ТП „ДГС Малко Търново“.

2. Документацията за участие в търга може да бъде закупена от деловодството ТП „ДГС Малко Търново“, всеки работен ден от 9,00 часа до 16,00 часа, с краен срок за закупуване до 09,00 часа в деня на търга. Цената на документацията е 50,00 (петдесет) лева без ДДС и може да бъде заплатена по банков път или в касата на ТП „ДГС Малко Търново“.
   IX. НАЧИН НА ОКОМПЛЕКТОВАНЕ НА ОФЕРТАТА. ПОДАВАНЕ НА ОФЕРТАТА.

1. Необходимите документи, съгласно раздел VII., следва да бъдат поставени в непрозрачен запечатан плик, върху който са изписани наименованието на участника, адрес за кореспонденция, телефон и електронен адрес и номера на Обекта, за който се участва. 

2. Офертата се подава от участника или от упълномощен от него представител, по реда и условията на чл. 19 от Наредбата, и тръжните условия, в деловодството, в административната сграда на ТП „ДГС Малко Търново“ в гр. Малко Търново, ул. „Никола Вапцаров“ № 8, всеки работен ден от 9,00 ч. до 16,00 ч., с краен срок за подаването - до 10,00 часа в деня на търга.
3. До 3 дни преди изтичането на срока за подаване на офертите лицата могат да поискат писмено от Продавача разяснения по документацията за участие. В срок от един ден от постъпване на искането, Продавачът публикува разяснението на интернет страницата на стопанството, без да посочва лицето направило искането.

4. При приемане на офертите върху плика се отбелязват входящ номер, датата и часът на получаването и посочените данни се записват във входящ регистър, за което на приносителя се издава документ.

5. ТП „ДГС Малко Търново“ не приема за участие в процедурата и връща на участниците оферти, които са представени след изтичане на крайния срок за получаване, или в незапечатан, прозрачен или скъсан плик. Тези обстоятелства се отбелязват в регистъра.

6. До изтичането на срока за подаване на офертите всеки кандидат в процедурата може да промени, допълни или оттегли офертата си.

7. Участниците могат да подават оферти за един, за всички или за повече от един обект от предмета на процедурата (когато в процедурата има повече от един обект). 

Документите се представят в оригинал или заверено от кандидата копие с изключение на декларациите по чл. 18, ал. 1, т. 3 от Наредбата, които се представят само в оригинал.

X. СРОК НА ВАЛИДНОСТ НА ОФЕРТАТА

1. Офертите остават валидни в срок до 60 дни. Оферта с по-малък срок на действие ще бъде отстранена от участие.

2. Продавачът може да поиска от класираните на първо и второ място участници да удължат срока на валидност на  офертите си до момента на сключване на договора.

XI. МЯСТО, ДАТА И ЧАС НА ПРОВЕЖДАНЕ НА ТЪРГА. ОТВАРЯНЕ И ОЦЕНКА НА ОФЕРТИТЕ.

1. В заседателната зала в административната сграда на ТП „ДГС Малко Търново“ на 26.02.2024 г. от 10,30 часа. 

2. При търга всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.
3. Офертите се отварят от комисия, назначена от Продавача. Комисията отваря офертите по реда на тяхното постъпване и проверява съдържанието на постъпилите оферти съгласно изискванията на чл. 18 от Наредбата и дали всеки от участниците е внесъл гаранцията за участие в търга.
4. При отварянето на офертите се съобщават имената на Участниците, пълнотата на офертата и други подробности, които комисията счита за целесъобразно.

5. Оферта, която не отговаря на изискванията за участие, ще бъде отстранена от участие, като Участникът не може да я коригира допълнително за повторно внасяне и разглеждане.

6. Комисията отстранява Участник, който не е представил изискуемите от Продавача документи по Раздел VII, както и в другите случаи, посочени в Раздел XII от тези условия. Не се отваря пликът с надпис „Ценово предложение“ на участник, който е отстранен от по-нататъшно участие в търга. Предложения, подадени в плик „Ценово предложение“, които не отговарят на предварително обявените условия не участват в класирането.

7. След като уточни допуснатите до оценяване оферти, комисията оценява участниците по определения критерий, резултатите от което отразява в протокол, който включва и разглеждането на офертите, отстранени участници, както и класирането на допуснатите участници. Заседанията на комисията до изготвянето на протокола са публични.

8. Офертите на участниците в търга за възлагане на дейността, предмет на настоящия търг, се оценяват и класират по следния критерий: „най-висока предложена цена”.
9. Комисията определя класирания на първо и второ място участник в търга за конкретния обект съобразно времето на подаване на офертата, когато двама или повече участници са предложили най-висока цена - при критерий „най-висока предложена цена“.
XII. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА КАНДИДАТ ОТ УЧАСТИЕ В ТЪРГА
1. Комисията отстранява от участие в търга и кандидат:

1.1. който не е представил някой от изискуемите документи по Раздел VII, както и когато същите са с изтекъл срок на валидност или не са в изискуемата форма;

1.2. който не отговаря на изискванията по чл. 18, ал. 1, т. 3 от Наредбата;

1.3 за когото се установи невярно деклариране на обстоятелства по чл. 18, ал. 1, т. 3 от Наредбата;

1.4. който е представил оферта, която е непълна или не отговаря на предварително обявените условия на Продавача;

1.5. който е представил оферта, която не отговаря на изискванията за окомплектоване на офертата в съответствие с Раздел IX, и чл. 19 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти.

2. Липсата на някои от изискваните документи от плика е основание за недопускане и отстраняване на участника в следващите етапи от процедурата.

3. Не се отварят и разглеждат ценовите предложения на участниците, които са отстранени от по-нататъшно участие. 

4. В търга комисията отваря пликове „Ценово предложение“ на всички допуснати участници и съобщава всички направени предложения. Предложения, подадени в плик "Ценово предложение", които са на стойност по-ниска от предварително обявената от Продавача начална цена, не участват в класирането.
XIII. ПРЕКРАТЯВАНЕ НА ПРОЦЕДУРАТА

1. ТП „ДГС Малко Търново“ прекратява търга за съответния обект с мотивирана заповед, когато:

1.1. не е подадена нито една оферта за участие;

1.2. кандидатът не отговаря на условията за провеждане на търга;

1.3. първият и вторият класиран кандидат откажат да сключат договор;

1.4. отпадне необходимостта от провеждане на процедурата в резултат на съществена промяна в обстоятелствата;

1.5. са установени нарушения при откриването и провеждането на търга, които не могат да бъдат отстранени, без това да промени условията, при които е обявен;

1.6. възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването;

1.7. определеният за спечелил търга не представи гаранция за изпълнение по договора.
ХIV. УВЕДОМЯВАНЕ ЗА ВЪЗЛАГАНЕ И ПОДПИСВАНЕ НА ДОГОВОРА. ГАРАНЦИЯ ЗА  ИЗПЪЛНЕНИЕ.

1. Продавачът сключва писмен договор, изготвен в съответствие с условията по чл. 9г от Наредбата, с участника определен за купувач.

2. В договора се включват задължително всички предложения на участника в хода на проведения търг, въз основа на които е определен за изпълнител.

3. Договорът се сключва в 14-дневен срок от:

3.1. влизането в сила на заповедта за определяне на купувача, или

3.2. съобщаването на заповедта за определяне на купувача, когато е допуснато предварително изпълнение.

4. При неявяване или отказ на участника, определен за купувач, да сключи договор в срока по т. 3, непредставяне на документите по т. 5 или недоказване с тях на декларираните обстоятелства, Продавачът със заповед определя за купувач участника, класиран на второ място.

5. В срока по т. 3 кандидатът, определен за изпълнител, е длъжен да представи:

5.1. всички необходими документи, доказващи обстоятелствата за техническа обезпеченост, които е декларирал; 

5.2. номер на документ за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредена в полза на Продавача банкова гаранция за изпълнение на договора;
5.3. свидетелство за съдимост на физическото лице или на лицата, които представляват съответния кандидат съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран;

5.4. декларация, че няма парични задължения към ЮИДП ДП – гр. Сливен и към държавата, установени с влязъл в сила акт на компетентен държавен орган;

 6. Документите по т. 5 следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение.

7. В 3-дневен срок от изтичане на срока по чл. 23, ал. 6 от Наредбата, комисия, определена от Продавача, проверява редовността и съответствието на представените документи по т. 5, за което се изготвя протокол. Протоколът се утвърждава от Продавача в 3-дневен срок и се публикува на интернет страницата му, а когато възложител е ТП на ДП - и на интернет страницата на ДП. 

8. Договор не се сключва с участник, определен за купувач, който:

8.1. в установения срок не представи документите по т. 5 или представените такива не отговарят на условията за провеждане на търга;
8.2. има парични задължения към държавата, установени с влязъл в сила акт на компетентен държавен орган;

8.3. има парични задължения към ЮИДП ДП – гр. Сливен, установени с влязъл в сила акт на компетентен държавен орган;
9. Когато за класирания на първо място и определен за изпълнител участник се установят обстоятелствата по т. 8.1, Продавачът издава заповед, с която определя за купувач класирания на второ място. По отношение на последния се прилагат последователно разпоредбите на чл. 23, ал. 6, чл. 35, ал. 5 и 8 от Наредбата.
ХV. ОСВОБОЖДАВАНЕ И ЗАДЪРЖАНЕ НА ГАРАНЦИИТЕ ЗА УЧАСТИЕ

1. Продавачът освобождава гаранциите за участие на:

1.1. отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на Продавача за определяне на купувач;

1.2. класираните на първо и на второ място - след сключването на договора;
1.3. обжалващия заповедта на Продавача за определяне на купувач, в срок 5 работни дни от приключване на производството по обжалване.

2. При прекратяване на търга гаранциите на всички участници се освобождават в срок 3 работни дни след влизането в сила на заповедта за прекратяване.

3. Продавачът освобождава гаранциите, без да дължи лихви за периода, през който средствата законно са престояли при него.

4. Продавачът задържа гаранцията за участие, когато участникът в търга:

4.1. оттегля офертата след изтичането на срока за подаването й;
4.2. е определен за купувач, но не изпълни задължението си да сключи договор.

5. не представи документите за сключване на договор в установения срок.
ХVI. ОСВОБОЖДАВАНЕ И ЗАДЪРЖАНЕ НА ГАРАНЦИИТЕ ЗА ИЗПЪЛНЕНИЕ

1. Гаранцията за изпълнение на сключените договори се освобождава при изпълнение на договорните задължения в срок 10 работни дни, като при неспазване на посочения срок Продавачът дължи лихва в размер на законната лихва за всеки ден просрочие.

2. Условията и сроковете за задържане на гаранцията за изпълнение, както и заплащането на неустойки се уреждат в договора.

ХVIІ. РАЗНОСКИ ПО УЧАСТИЕ В ПРОЦЕДУРАТА

Всеки участник поема всички разноски по изготвяне на документите и представянето им, вкл. по огледа на обекта. ТП „ДГС Малко Търново“ не заплаща тези разходи, независимо от изхода на процедурата.

Представените заявления и приложените документи към тях не се връщат на участниците.

XVIII. ДОПЪЛНИТЕЛНИ РАЗПОРЕДБИ

За всички неуредени с настоящите условия изисквания за възлагане се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.

За контакт с ТП „ДГС Малко Търново“:

Директор - относно предмета на процедурата

Юрисконсулт – относно документацията по процедурата

Teлефон: +359 5952 3180

Ел. поща: dgsmalkoturnovo@uidp-sliven.com

Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, http://dgsmalkoturnovo.uidp-sliven.com

